open-index/open-wikipedia-markdown huggingface dataset:
One of Us (Joan Osbornen kappale)

**One of Us** on Joan Osbornen vuonna 1995 julkaistu debyyttisingle hänen esikoisalbumiltaan *Relish*. Kappaleen on kirjoittanut *[[The Hooters]]* -yhtyeen Eric Bazilian ja tuottanut Rick Chertoff. Kappaleessa käsitellään Jumalan olemassaoloa näkökulmasta, jossa hän on vain tavallinen ihminen.

Bazilian kertoi, että kappale syntyi yhden yön aikana tammikuussa 1994. Hän oli saanut *Relish*-albumin äänitysten aikaan Sarah Bazilianilta neliraitanauhurin, jolle hän soitti kappaleessa kuultavan kitarariffin, minkä jälkeen syntyivät sanat. Joan Osborne kertoi pitäneensä kappaleesta ja sen aiheesta, mutta että kappale herätti vihaa monissa ihmisissä, mikä johti jopa tappouhkauksiin.

## Kappaleet

## Muusikot
* Joan Osborne – laulu
* Eric Bazilian – kitara, kosketinsoittimet, taustalaulu
* Mark Egan – bassokitara
* Rob Hyman – rummut, mellotron, taustalaulu

### Muut
* Rick Chertoff – tuottaja
* Willian Wittman – äänitys, miksaus

## Lähteet
Harvest Christian Fellowship

**Harvest Christian Fellowship** on kristillinen seurakunta, joka sijaitsee Riversiden kaupungissa Kaliforniassa, Yhdysvalloissa. Seurakunnalla on yhteensä noin 14 560 viikoittaista kävijää. Seurakunnan perustaja ja johtava pastori on Greg Laurie.

Harvest Christian Fellowship sai alkunsa vuonna 1973 Greg Laurien johtamana 30 hengen raamatturyhmänä. Vuosien varrella seurakunta on kasvanut pienryhmästä 15 000 henkilön seurakunnaksi, joka toimii useilla kampuksilla Etelä-Kaliforniassa ja Havaijilla. Vuodesta 1990 lähtien seurakunta on järjestänyt *Harvest Crusade -*evankeliointitapahtumia. Vuoden 2016 Harvest America on Yhdysvaltain suurin yksipäiväinen evankeliointitapahtuma. Tapahtumaan osallistui 350 000 ihmistä.

## Lähteet
Chuck Smith

**Charles Ward "Chuck" Smith** (25. kesäkuuta 1927 – 3. lokakuuta 2013) oli yhdysvaltalainen pastori, joka tunnetaan erityisesti Calvary Chapel -liikkeen perustajana. Chuck Smith muistetaan erityisesti Jeesus-liikkeen hippiherätyksestä, joka toi runsasti nuoria evankelikaalisen kristinuskon piirin. Calvary Chapelista kasvoi Smithin aikana yli 700 seurakunnan verkosto, johon kuului myös satoja radioasemia.

## Ura pastorina
Chuck Smith aloitti Calvary Chapel -työn Costa Mesassa, Kaliforniassa 25 henkilön ryhmänä. Pienenä kappelina käynnistynyt seurakunta kasvoi lopulta yli 2000 henkilön kirkoksi. Chuck Smith tunnetaan erityisesti hippien ja surffaajien keskuudessa levinneestä Jeesus-herätyksestä, joka vaikutti tuhansiin nuoriin Yhdysvaltain itärannikolla.

### Liturginen uudistaja
Chuck Smith tunnettiin vaikutusvaltaisena kirkollisen liturgian uudistajana. Smith kasvatti uuden sukupolven merkittäviä saarnaajia ja hyödynsi popkulttuuria sekä kansankielisti evankelisen liikkeen käytäntöjä. Smithin toiminta oli uraauurtavaa muun muassa luopumalla perinteisestä liturgiasta, korvaamalla urut sähkökitaroilla, saarnaamalla havaijipaidassa ja antamalla kaikille oikeuden osallistua tilaisuuksiin omana itsenään. Kirkkohistorioitsija Donald E. Millerin mukaan Smith asetti toiminnallaan kristillisille megakirkoille uuden 1970-luvun paradigman.

Chuck Smith tunnetaan edeltäneisiin kirkollisiin tunnustuskuntiin sitoutumattona. Smith kutsui seurakuntaansa kristilliseksi, mistä myöhemmin tuli laajalle levinnyt käytäntö evankelikaalisessa maailmassa.

## Kristillinen vaikuttaja
Vuonna 1971 Smith auttoi Maranatha Musicin perustamisessa, joka on yksi ensimmäisistä kristillisen nykymusiikin levy-yhtiöistä Yhdysvalloissa. Yhtiö tarjosi toiminta-alustan kirkossa esiintyneille lauluntekijöille. Vuonna 1996 Smith ja Mike Kestler perustivat Calvary Satellite Networkin joka lähettää saarnoja ja kristillistä musiikkia 45 osavaltiossa. Smith muistetaan monien tunnettujen pastoreiden ja evankelisten järjestöjen johtajien ohjaajana. Tunnettuja Smithin oppilaita ovat olleet muun muassa Greg Laurie ja Kenn Gullis.

## Kuolema
Smith kuoli kotonaan Kalifornian Newport Beachissa vuonna 2013 ollessaan 86-vuotias. Smithin kuolinsyy oli keuhkosyöpä. Smithin elämästä ja Calvary Chapel -seurakunnan perustamisesta on julkaistu vuonna 2023 elokuva *[[Jesus Revolution]]*.

## Lähteet
Montepuezin piiri

**Montepuezin piiri** () on Mosambikin pohjoisosassa Cabo Delgadon maakunnassa sijaitseva piiri. Piirin hallintokeskus on Montepuezin kaupunki, joka sijaitsee linnuntietä 164 kilometriä ja maanteitse 210 kilometriä maakuntakeskus Pembasta länteen. Kansallinen maantie N14 kulkee Montepuezin kaupungin kautta; lännessä se jatkaa Metoroon, josta kansallinen maantie N1 jatkaa Pembaan.

Piiri rajoittuu etelässä Chiúren, Namunon ja Balaman piireihin, lännessä Niassan maakunnan Marrupan ja Meculan piireihin, pohjoisessa Muedan piiriin ja idässä Melucon ja Ancuaben piireihin.

Piirin pinta-ala on 15&nbsp;871 neliökilometriä (19,2&nbsp;% maakunnan pinta-alasta)., erään lähteen mukaan tosin 17&nbsp;721 km² (2005).  Paikallistasolla piiri jakautui viiteen hallinto-alueeseen (, P. A): P.A de Mapupulo, P.A de Mirante, P.A de Montepuez (sede), P.A de Nairoto ja P.A de Namanhumbir. Kukin näistä jakautuu edelleen kahteen tai useampaan paikkakuntaan (localidades).

Mosambikin tilastoviranomaisen ennuste vuoden 2020 väkiluvuksi oli 304&nbsp;336. Vuonna 1997 piirin väkiluku oli  149&nbsp;181, eli väestönkasvu on ollut nopeaa. Väestöstä lukutaidottomia on 48,8 prosenttia (2021; vuonna 1997: 78,5 %). Väestön enemmistön äidinkieli on makua (emakuwa). Mosambikin virallista kieltä portugalia puhuu vain 27,8 prosenttia väestöstä (1997).  

Pääelinkeinoja ovat maanviljely, karjankasvatus, metsästys ja kaivostoiminta. Keskeisiä tuotteita ovat maissi, maniokki, maapähkinät, pavut, vuohet, rubiinit ja kulta.

## Lähteet
Juho Vuorinen

**Johan (Juho) Vuorinen** (30. lokakuuta 1843 – 25. lokakuuta 1946 Lieto) oli suomalainen kansakoulunopettaja.

Vuorinen aloitti opintonsa Ilmajoen sunnuntaikoulussa ja Vaasan lukkarikoulussa mutta hän siirtyi sitten 1863 Jyväskylän seminaariin saaden sieltä päästötodistuksen 1868 ensimmäisten valmistuneiden opettajien joukossa.

Vuorinen oli toiminut kiertokoulumestarina Kurikassa jo ennen opettajaksi valmistumistaan. Seminaarista päästyään hän oli Ilmajoen ensimmäisen kansakoulun opettajana vuoteen 1883 saakka, jolloin hän siirtyi opettajaksi Turun kaupungin suomenkieliseen kansakouluun. Vuorinen toimi samalla voimistelun opettajana Turun klassillisessa lyseossa. Vuorinen toimi opettajana vuoteen 1906 saakka jääden silloin eläkkeelle. Hän kirjoitti lyhyen suomenkielen kieliopin, josta julkaistiin yli 10 painosta.

Vuorinen vietti 95-vuotispäiviään Taivassalossa lokakuussa 1938 ja 100-vuotispäiviään Liedossa lokakuussa 1943. Vielä vuonna 1942 hän teki 99-vuotiaana 6 mottia halkoja kaataen itse puut. Kun Vuoriselta kysyttiin oliko entinen aika ihmisineen ja oloineen hänen mielestään parempi kuin nykyinen aika vastasi hän: *Ei missään suhteessa. En ole koskaan hyväksynyt sitä, että puhutaan "vanhoista kulta-ajoista", sillä nykyiset olot ovat mielestäni joka suhteessa paljon paremmat*. 

Juho Vuorinen kuoli lähes 103-vuotiaana Liedossa lokakuussa 1946.

## Julkaisuja
* *Lyhykäinen suomen kielioppi: kansakoulun alhaisemmille osastoille*; lyhentäin herra Länkelän kieliopin mukaan laatinut J. W.  Johan Wuorinen, Ilmajoki 1875, 2. parannettu ja lisätty painos Weilin ja Göös, Jyväskylä 1876, 4. korj. painos 1880, 5. lisätty painos 1882, 6. lisätty painos 1884, 7. lisätty painos 1890, 8. lisätty painos 1892

## Lähteet
Linda (televisiosarja)

**Linda** on suomalaisesta viulistista Linda Lampeniuksesta kertova neliosainen dokumenttisarja. Sarjan ensimmäinen osa esitettiin MTV3-kanavalla 12. lokakuuta 2023 ja samana päivänä sarjan kaikki jaksot julkaistiin maksullisessa MTV Katsomo+ -suoratoistopalvelussa.

Dokumentissa käydään läpi Lampeniuksen uraa 1990-luvulta lähtien. Dokumentissa on käytetty runsaasti Lampeniuksen vuodesta 1997 alkaen kuvaamaa videomateriaalia.

## Jaksot

## Lähteet
Reino Börjesson

**Reino Erik Börjesson** (4. helmikuuta 1929 – 21. lokakuuta 2023) oli ruotsalainen jalkapalloilija, joka pelasi keskikenttäpelaajana Jonsereds IF:ssä, IFK Göteborgissa, Norrby IF:ssä ja Örgryte IS:ssä. Hän pelasi kymmenen kansainvälistä ottelua Ruotsin maajoukkueessa ja osallistui vuoden 1958 jalkapallon MM-finaaliin, kun Ruotsi hävisi Brasilialle 5–2.

## Henkilökohtainen elämä ja kuolema
Börjesson syntyi ruotsalaiselle isälle, jalkapalloilija Erik Börjessonille ja suomalaiselle äidille Hiljalle. Hän kuoli 94-vuotiaana 21. lokakuuta 2023.

## Lähteet
Bryssel-efekti

**Bryssel-efekti** () tarkoittaa ilmiötä, jossa Euroopan unionin (EU) sisämarkkinoilleen laatima sääntely omaksutaan myös muualla maailmassa. Käsitteen keksi vuonna 2012 Columbian yliopiston professori Anu Bradford, joka on käsitellyt ilmiötä etenkin teoksessaan *The Brussels Effect: How the European Union Rules the World* (2020).

Bradfordin mukaan Bryssel-efekti toteutuu kansainvälisten suuryritysten kautta. Koska EU:n sisämarkkinat ovat suuri markkina-alue, kansainvälisesti toimivat yritykset hyväksyvät EU:n asettamat säännöt tehdäkseen kauppaa Euroopassa. Nämä yritykset ryhtyvät noudattamaan EU-sääntelyä myös muualla maailmassa, sillä samojen sääntöjen noudattaminen on yksinkertaisinta ja edullisinta, ja lobbaamaan samanlaisten sääntöjen omaksumista myös muualla, jotta ne eivät joudu kansallisia yrityksiä huonompaan kilpailulliseen asemaan. Bradfordin mukaan EU:n kansainvälinen vallankäyttö on pääasiassa juuri tällaista Bryssel-efektin kautta ilmenevää sääntelyvaltaa.

Bryssel-efekti on vaikuttanut esimerkiksi kilpailusäännöissä, digitaalisessa taloudessa, kuluttajansuojassa ja ympäristölainsäädännössä. Malliesimerkkinä Bryssel-efektistä on pidetty EU:n yleistä tietosuoja-asetusta. EU on tavoitellut Bryssel-efektiä myös tekoälyasetuksella.

Bryssel-efektillä on kuitenkin myös rajansa. Jollain sääntelyn aloilla voimakeskus on muualla kuin Euroopassa, kuten finanssialan kohdalla Yhdysvalloissa, ja EU:n sisämarkkinoiden suhteellisen koon pieneminen voi heikentää Bryssel-efektiä. Myös EU:n sisämarkkinoiden toimintaa vaarantavat rajoitukset ja lobbaus ovat uhkia Bryssel-efektille. Bryssel-efekti ei myöskään toimi tehokkaana geopolitiikan välineenä esimerkiksi suurvaltapolitiikkaan vaikuttamisessa.

## Samanlaisia käsitteitä
Bryssel-efekti perustuu David Vogelin 1990-luvulla esittämään Kalifornia-efektiin, joka viittaa Kalifornian osavaltiossa laadittujen tiukempien ympäristöstandardien omaksumiseen myös muualla Yhdysvalloissa.

## Lähteet

## Kirjallisuutta
*
Mäkihypyn maailmancup 2023–2024

**[[Mäkihypyn maailmancup]] 2023–2024** alkoi 25. marraskuuta Kuusamossa ja päättyi 24. maaliskuuta Slovenian Planicassa. Miesten kilpailukalenterissa oli 32 henkilökohtaista osakilpailua ja kuusi joukkuekilpailua, naisten kalenterissa kilpailuja oli 27 ja yksi joukkuekilpailu. Kolme miesten joukkuekilpailua sekä naisten joukkuekilpailu käytiin parijoukkuekilpailuina.

## Osakilpailut

### Miehet

### Naiset

## Maailmancupin pisteet
### Miehet
*Tilanne 22/32 osakilpailun jälkeen*

### Naiset
*Tilanne 24/24 osakilpailun jälkeen*

## Lähteet
Ludvig II (Anjou)

**Ludvig II** (; 7. lokakuuta 1377 Toulon – 29. huhtikuuta 1417 Angers) oli Ranskan hallitsijasukuun kuulunut Anjoun herttua sekä Provencen ja Mainen kreivi, joka katsoi olleensa vuodesta 1384 myös Napolin kuningaskunnan kuningas ja pitikin Napolia hallussaan vuosina 1390–1399.

Ludvig II:n vanhemmat olivat Anjoun herttua Ludvig I ja Marie de Blois. Hänen isoisänsä oli Ranskan kuningas Juhana II. Ludvig II:n isä Ludvig I oli Anjoun herttua ja Mainen kreivi, jonka Napolin kuningatar Johanna I adoptoi vuonna 1380 kruununperijäkseen. Kun kilpaileva perillinen Kaarle III syrjäytti paavin tuella Johannan, Ludvig I otti vuonna 1382 haltuunsa tämän valtakuntaan kuuluneen Provencen kreivikunnan ja vastapaavi Klemens VII kruunasi hänet Avignonissa Sisilian (Napolin) ja Jerusalemin kuninkaaksi. Ludvig I:n kuollessa sotaretkellä Kaarlea vastaan vuonna 1384 kuusivuotias Ludvig II peri isänsä läänitykset ja kuninkaalliset arvonimet. Napolissa valta siirtyi Kaarle III:n murhan jälkeen vuonna 1386 tämän alaikäiselle pojalle Ladislaukselle, mutta maassa vaikutti myös Ludvigia tukenut ranskalaismielinen puolue. Ludvig ja Ladislaus olivat kolmansia serkkuja.

Klemens VII kruunasi Ludvig II:n isänsä tapaan Sisilian (Napolin) kuninkaaksi Avignonissa vuonna 1389. Ladislaus oli joutunut jo vuonna 1387 pakenemaan pääkaupungistaan Napolista, ja Ludvig II saapui kaupunkiin vastapaavin lähettilään kanssa vuonna 1390. Hän hallitsi siellä vuoteen 1399, jolloin Ladislaus sai kaupungin vallattua takaisin. Vuonna 1409 Ludvig tunnusti uuden vastapaavin Aleksanteri V:n, valtasi Ladislauksen miehittämän Rooman ja aloitti uuden hyökkäyksen Napoliin. Seuraava vastapaavi Johannes XXIII kruunasi hänet uudelleen Napolin kuninkaaksi vuonna 1411, ja hän voitti Ladislauksen Roccaseccan taistelussa saman vuoden toukokuussa mutta ei onnistunut hyödyntämään voittoa. Johannes XXIII lähentyi seuraavana vuonna Ladislausta, joten Ludvig II palasi Ranskaan.

Ludvig II perusti Aix-en-Provenceen yliopiston (nykyinen Université d’Aix-Marseille) vuonna 1409. Hän laajensi myös Angersin yliopiston oikeuksia.

Ludvig II:n puolisona oli vuodesta 1400 Aragonian prinsessa Jolanda, jonka isä oli kuningas Juhana I. Heille syntyi viisi lasta. Vanhin tytär Maria kohosi Ranskan kuningattareksi kuningas Kaarle VII:n puolisona. Ludvigia seurasi herttuana ja kreivinä hänen vanhin poikansa Ludvig III. Toiseksi vanhin poika René onnistui myöhemmin kohoamaan Napolin kuninkaaksi ja kolmas poika Kaarle peri Mainen kreivin arvon.

## Lähteet

## Aiheesta muualla
Geir Pollestad

**Geir Pollestad** (s. 13. elokuuta 1978 Hå) on norjalainen juristi ja keskustapuolueen poliitikko. Hän toimi Norjan maatalous- ja elintarvikeministerinä elokuusta 2023 helmikuuhun 2025. Pollestad on istunut suurkäräjillä vuodesta 2013.
## Lähteet

## Aiheesta muualla

* ''Geir Pollestad'' Norjan suurkäräjien verkkosivuilla 
* ''Geir Pollestad'' Norjan hallituksen verkkosivuilla
Muedan piiri

**Muedan piiri** () on Mosambikin pohjoisosassa Cabo Delgadon maakunnassa sijaitseva piiri, Mosambikin toisen tason aluehallinnollinen alue. Piirin hallintokeskus on Muedan kaupunki (Vila de Mueda), joka sijaitsee linnuntietä 177 kilometriä kilometriä maakuntakeskus Pembasta luoteeseen.

Piiri rajoittuu idässä Nangaden, Mocímboa da Praian ja Muidumben piireihin, etelässä Melucon ja Montepuezin piireihin, lännessä Niassan maakunnan Meculan piiriin sekä pohjoisessa Rovumajokea seuraavaan Tansanian valtion ja sen Mtwaran alueen rajaan.

Piirin pinta-ala on 14&nbsp;150 neliökilometriä (19,2&nbsp;% maakunnan pinta-alasta), joissain aiemmissa lähteissä tosin 11&nbsp;345 km² (2005, 2011). Paikallistasolla piiri jakautui viiteen hallinto-alueeseen (, P.A): P.A de Chapa, P.A de Imbuho, P.A de Mueda, P.A Negomano ja P.A de Ngaba (N'gaba). Hallintoalueet jaetaan edelleen paikkakuntiin (localidades).

Mosambikin tilastoviranomaisen ennuste vuoden 2020 väkiluvuksi oli 190&nbsp;082. Vuonna 1997 piirin väkiluku oli 98&nbsp;654, 2007 asukkaita oli 113&nbsp;742 ja vuonna 2017 jo 170&nbsp;347. Väestöstä lukutaidottomia on 81 prosenttia (1997), naiset selvästi useammin kuin miehet. Väestön enemmistön äidinkieli on makua (emakuwa). Mosambikin virallista kieltä portugalia puhui vain 18,2 prosenttia väestöstä, miehet kaksi kertaa naisia useammin (1997).  

## Lähteet

## Aiheesta muualla
*Distrito de Mueda (maakunnan sivustolla)  (cabodelgado.gov.mz)
Tampereen metodistiseurakunta

**Tampereen Metodistiseurakunta** on Suomen Metodistikirkon seurakunta Tampereella. Sen pastorina toimii Mika Partanen. Seurakunnan kirkkorakennus Tampereen keskustassa on päätetty myydä, ja seurakunta toimii väistötiloissa Armonkallion Siltakadulla.

Tampereen Metodistiseurakunnalla on useita eri toimintamuotoja, ja seurakunnan yhteydessä toimii myös kansainvälinen *Tampere United Methodist Church*.

## Historia
Ensimmäiset ruotsalaiset metodistisaarnaajat pitivät Tampereella hengellisiä kokouksia 1890-luvulla. Vuonna 1895 aloitettiin vakinainen työ, kun saarnaaja K. L. Ahlgren saapui paikkakunnalle. Kokouksia pidettiin ensin raittiustalolla ja sitten vuokratuissa tiloissa. Samoihin aikoihin Helsingin ruotsalaisen metodistiseurakunnan apulaissaarnaaja A. Berg piti Tampereella ruotsalaisia kokouksia, jotka käännettiin tulkin avulla suomeksi. Vuonna 1897 J. W. Häggman sai nimityksen Tampereelle. Häggman herätti huomiota ja sai enemmän kuulijoita. Samana syksynä saarnaajakoulu aloitti toimintansa. Keväällä 1898 seurakunta vuokrasi huoneiston osoitteesta Viinikankatu 7 ja toimi näissä tiloissa neljän vuoden ajan. Vuoden 1898 aikana seurakuntaan liittyi 50 jäsentä.

Nuorisoseuran perustaminen tuli ajankohtaiseksi vuonna 1898, ja Ey. Valo perustettiin syksyllä. Puheenjohtajaksi tuli pastori Häggman. Jouluun mennessä nuorisoseuraan oli liittynyt 82 jäsentä, ja kokouksia pidettiin Tammelan kaupunginosassa. Kesällä 1901 seurakunnan apulaissaarnaajaksi ja opettajaksi tuli Harras Aulanko. Oltuaan välillä Turussa hän sai jälleen nimityksen Tampereelle 1906. Häggman ja Aulanko olivat molemmat metodistikirkon lehden *Rauhan Sanomain* toimittajia ja vuoronsa perään kustannusliikkeen hoitajia.

Vuonna 1907 J. W. Häggman sai nimityksen Helsinkiin ja saarnaajakoulu siirrettiin sinne. Seurakunnan työ oli täten apulaissaarnaajien varassa. Vuosina 1905–1911 seurakunnassa vaikuttivat lyhyitä aikoja K. A. Nurmi, J. Hälvä, K. J. Syvänne, Kaarlo Ruotsalainen, V. K. Aulanko ja K. Sallinen. Myös seurakunnan rukoushuone vaihteli useita kertoja sijaiten Kuninkaankatu 11:ssa, Verkatehtaankatu 10:ssa sekä Hämeenkadun ja Läntisenkadun kulmassa. Maan suurin nuorisokonventti pidettiin Tampereella kesällä 1914. Vuonna 1915 seurakunta vuokrasi uuden huoneiston Läntinenkatu 24:sta. Saarnaajaksi tuli A. Puhakka ja hänen jälkeensä A. Tuukkanen.

Pastori Toivo Rajalinna sai vuonna 1919 määräyksen Tampereelle, ja hänen tulonsa tiesi uutta aikaa seurakunnalle. Kansaa alkoi jälleen käydä kokouksissa. Vuonna 1922 seurakunnalle hankittiin kiinteistö Rongankatu 5:stä. Pastori Rajalinnan toimintakausi kesti 11 vuoden ajan. Kesällä 1931 saarnaajan baptistinen käsityskanta aiheutti hajaannuksen seurakunnassa.

2020-luvun alussa seurakunta toimi joitakin vuosia väistötiloissa Jankassa.

## Katso myös
* Uskonto Tampereella
* Luettelo Suomen metodistiseurakunnista
* Metodismi Suomessa

## Lähteet
David Svozil

**David Svozil** (s. 7. maaliskuuta 2006 Přerov, Tšekki) on tšekkiläinen jääkiekkopuolustaja, joka pelaa Tšekin toiseksi korkeimmalla sarjatasolla 1. česká hokejová ligan HC Přerovissa.

## Ura
### Seuraura
Svozil on HC Přerovin kasvatti. Hän oli kaudella 2021–2022 seuran U17-joukkueen paras syöttäjä ja toiseksi paras pistemies Tobiáš Kuchtan jälkeen tehoilla 6+36=42, joilla Svozil sijoittui koko Tšekin U17-sarjan puolustajien pistepörssissä toiseksi edellään vain Piráti Chomutovin Dominik Badinka. Hän voitti myös Přerovin sisäisen tehotilaston lukemalla +32.

Kaudeksi 2022–2023 Svozil muutti vain 16-vuotiaana Suomeen ja hän siirtyi Tampereen Ilveksen U18-joukkueeseen. Hän pelasi siellä puolet kaudestaan ja puolet seuran U20-joukkueessa. OHL-joukkue Oshawa Generals varasi Svozilin 73. pelaajana . Hän päätti jatkaa kaudella 2023–2024 kuitenkin Ilveksessä. Svozil pelasi ensimmäisen ja kauden ainoaksi jääneen miesten pääsarjaottelunsa vain 17-vuotiaana Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hänet merkittiin otteluun vain kolmella täydellä ketjulla lähteneen joukkueen kymmenenneksi hyökkääjäksi nelosketjuun. Svozil sai ottelussa jääaikaa 10.04 minuuttia.

Svozil siirtyi kaudeksi 2024–2025 hänet vuotta aiemmin varanneeseen OHL-joukkue Oshawa Generalsiin. Kaudeksi 2025–2026 hän palasi Suomeen ja siirtyi Tapparan U20-joukkueeseen. Kesken kauden, tammikuussa 2026 Svozil palasi kotimaahansa pelaamaan Tšekin toiseksi korkeimmalle sarjatasolle 1. česká hokejová ligaa kasvattajaseuraansa HC Přeroviin.

### Maajoukkueura
Svozil pelasi World U-17 Hockey Challengessa vuonna 2022. Yhteensä hän on pelannut 34 poikien maaottelua.

## Muuta
Svozilin isoveli Stanislav pelaa puolustajana NHL-seura Columbus Blue Jacketsin organisaatiossa. Veljesten isä Stanislav Svozil Sr. pelasi kaudella 1996–1997 puolustajana kymmenen Extraliga-ottelua HC Slezan Opavassa. Heidän isoisänsä Stanislav Svozil vanhempi pelasi omalla urallaan HC Přerovissa puolustajana Tšekkoslovakian alempia sarjoja 1970- ja 80-luvuilla.

David Svozil on maininnut esikuvakseen Erik Karlssonin.

## Tilastot

## Lähteet
*
*
*

### Viitteet
Geir

**Geir** on muinaispohjoismaista alkuperää oleva miehen etunimi, joka tarkoitti alun perin keihästä. Se on käytössä erityisesti Norjassa, jossa nimen sai noin 24&nbsp;300 henkilöä vuosina 1900–2017. Norjassa Geirin nimipäivää vietetään 30. toukokuuta.

## Tunnettuja Geir-nimisiä
* Geir Andersen (s. 1964), norjalainen yhdistetyn hiihtäjä
* Geir Bjørklund (s. 1969), norjalainen kirjailija ja toimittaja
* Geir Botnen (s. 1959), norjalainen pianisti
* Geir Draugsvoll (s. 1967), norjalainen harmonikkataiteilija
* Geir Einang (s. 1965), norjalainen ampumahiihtäjä
* Geir Gulliksen (s. 1963), norjalainen kirjailija
* Geir Haarde (s. 1951), Islannin pääministeri 2006–2009
* Geir Hallgrímsson (1925–1990), Islannin pääministeri 1974–1978
* Geir Karlstad (s. 1963), norjalainen pikaluistelija
* Geir Moen (s. 1969), norjalainen pikajuoksija
* Geir Pollestad (s. 1978), norjalainen poliitikko
* Geir Rönning (s. 1962), norjalainen muusikko
* Geir Inge Sivertsen (s. 1965), norjalainen poliitikko
* Geir Suursild (s. 1994), virolainen soitaja
* Geir Sætveit (s. 1978), norjalainen sisustusarkkitehti
* Geir Zahl (s. 1975), norjalainen muusikko

## Lähteet
Hugo (artisti)

**Henrik Hugo Viktor Ollas** (s. 5. joulukuuta 2003 Porvoo), tunnetaan taiteilijanimellä **Hugo** (tyyliteltynä **HUGO**), on porvoolainen pop-artisti, joka on kotoisin Koskenkylästä Loviisasta. Ollas on julkaissut seitsemän singleä ja kaksi albumia. Ollaksen Tiktok-videoilla on satoja tuhansia näyttökertoja, ja hänen singleään ”Taulut” on kuunneltu Spotifyssa yli 25 miljoonaa kertaa. Kappaleella vierailee suomalaisartisti Costi. Toukokuussa 2025 julkaistiin Hugon esittämä Kesäkumibiisi ”Väärään ihmiseen”.

Hugo julkaisi debyyttialbuminsa *Kehykset* 6. syyskuuta 2024. Hugo nostettiin vuonna 2024 YleX Läpimurto -listalle.

Hugo oli ehdolla vuonna 2025 Emma-gaalassa kategoriassa vuoden tulokas.

## Diskografia
### Studioalbumit
* *Kehykset* (2024)
* *22* (2026)

### Singlet
* ”Puhutaan suoraa” (2023)
* ”Sijoituksii” feat.SMURDHY (2023)
* ”Taulut” feat. Costi (2023)
* ”Väärään aikaan” (2023)
* ”Sun puolesta” (2024)
* ”Virheet” feat. Bee (2024)
* ”Aurinkoon” (2024)
* "Painajaiset" (2024)
* ”Askel kerrallaan” (2024)
* ”Sekunnis” feat. Sexmane (2025)
* ”Väärään ihmiseen” (2025)
* "Kellon suuntaa" feat. JVG (2025)
* "Jos ei oo meit" (2025)

## Lähteet
Kristin Auestad Danielsen

**Kristin Auestad Danielsen** (s. 29. marraskuuta 1981 Tórshavn, Färsaaret) on norjalainen kirjailija. Danielsen syntyi Färsaarilla ja varttui Gjesdalissa Norjassa. Hän opiskeli kirjallisuustiedettä Tromssan yliopistossa, josta valmistui vuonna 2005. Lisäksi hän on opiskellut näytelmäkirjoittamista Tanskan Aarhusissa. Danielsen käyttää tuotannossaan uusnorjaa ja on työskennellyt muun muassa Det Norske Teatretissa. Hänen esikoisromaaninsa *Vår vesle* ilmestyi vuonna 2018. Aiemmin hän oli jo julkaissut runokokoelmia.
## Bibliografia
### Romaanit
* *Du er bonde* (2022)
* *Vår vesle* (2018)
### Novellit
* *Samvittighetskvaler* (2020)

### Runokokoelmat
* *Sterke kjensler og andre dikt* (2019)
* *Joggesko* (2015)
* *Merk mine ord, åleinemor* (2012)
* *Nynorsken* (2007)
* *Alle i Norge, i tre, i hengekøyer* (2006)
## Lähteet

## Aiheesta muualla
Danielsen

**Danielsen** on seuraavien henkilöiden sukunimi:

* Egil Danielsen (1933–2019), norjalainen keihäänheittäjä
* Jan Werner Danielsen (1976–2006), norjalainen laulaja
* John Danielsen (s. 1939), tanskalainen jalkapalloilija
* Kristin Auestad Danielsen (s. 1981), norjalainen kirjailija
* Thomas Danielsen (s. 1983), tanskalainen poliitikko.
Ålgård

**Ålgård** on taajama Gjesdalin ja Sandnesin kunnissa Rogalandin läänissä Norjassa sekä Gjesdalin kuntakeskus. Taajaman pinta-ala on 5,2 neliökilometriä ja asukasluku 11&nbsp;700 vuonna 2022. Heistä vajaa viidesosa asuu Sandnesin puolella.
## Kuvia

Kongeparken2007.jpg|Kongeparken-huvipuisto
Ålgård Kirke.jpg|Ålgårdin kirkko
Veveriet Ålgård.jpg|Kirjasto ja kulttuurikeskus

## Lähteet

## Aiheesta muualla
Kongeparken

**Kongeparken** on Gjesdalin kunnassa Rogalandin läänissä Norjassa sijaitseva huvipuisto, joka avattiin vuonna 1986. Puistossa on noin 50 laitetta.
## Lähteet

## Aiheesta muualla
Oltedal

**Oltedal** on taajama Gjesdalin kunnassa Rogalandin läänissä Norjassa. Taajaman pinta-ala on 0,6 neliökilometriä ja asukasluku 995 vuonna 2022.

Oltedal kirke.jpg|Oltedalin kirkko
Oltedal Kraftverk.jpg|Oltedalin vesivoimala

## Lähteet

## Aiheesta muualla
Ole Paus

**Ole Christian Paus** (9. helmikuuta 1947 Oslo – 12. joulukuuta 2023 Drammen) oli norjalainen laulaja-lauluntekijä. Pausin esikoislevy *Der ute – der inne* ilmestyi vuonna 1970, ja hän oli siitä lähtien yksi maansa suosituimmista artisteista. Pausin sanoitukset ovat usein yhteiskunnallisesti satiirisia. Hän voitti useita palkintoja, muun muassa kolme Spellemannpriseniä. Pausin poika on säveltäjä Marcus Paus.
## Lähteet

## Aiheesta muualla
Steve Miller (muusikko)

**Steve Miller**, koko nimeltään **Steven Haworth Miller** (s. 5. lokakuuta 1943 Milwaukee) on yhdysvaltalainen muusikko. Hän on nimeään kantavan Steve Miller Bandin perustaja ja ainut nykyisessä kokoonpanossa jäljellä oleva alkuperäisjäsen. Miller on yhtyeen pääasiallinen lauluntekijä, laulusolisti, huuliharpisti, kosketinsoittaja ja yksi kitaristeista. Hänet nimettiin Rock and Roll Hall of Famen kunniagalleriaan vuonna 2016. Nykyisen sähkökitaran uranuurtaja Les Paul (oik. Lester William Polsfuss) oli hänen kummisetänsä ja Les Paul opetti hänelle kitaran perussoinnut Millerin ollessa 5-vuotias.
Eero Durchman

**Eero Olavi Durchman** (6. toukokuuta 1927 Helsinki – 14. marraskuuta 2008 Helsinki) oli suomalainen agronomi ja yritysjohtaja, joka sai kauppaneuvoksen arvonimen.

Durchmanin vanhemmat olivat Elo Säe Lemmitty Durchman ja sairaanhoitaja Margareta Valdina Regina Hellstén ja puoliso vuodesta 1955 sairaanhoitaja Ebba Margaretha Juslén. Piirilääkäri Nils Durchman oli hänen isoisänsä. Eero Durchman tuli ylioppilaaksi Turun suomalaisesta yhteiskoulusta 1946 ja valmistui agronomiksi Helsingin yliopistosta 1956. Hän oli A. Ahlström Osakeyhtiön edustaja 1957–1958 ja Karhulan ja Iittalan lasitehtaiden edustaja 1959. Maanviljelijäin Maitokeskus Oy:n, vuodesta 1976 Kotisaari Oy, vuodesta 1988 Kotisaari-Ingman Oy ja vuodesta 1991 Ingman Foods Oy, meijerin apulaisisännöitsijä Durchman oli 1959–1962, isännöitsijä 1963–1971, meijerinjohtaja 1971–1976, meijerin ja jäätelötehtaan johtaja 1976–1979, varatoimitusjohtaja 1979–1980, toimitusjohtaja 1980–1990 ja hallituksen puheenjohtaja 1981–1997. Durchmanilla oli myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1988.

## Lähteet
Transsukupuolisten luokittelu

**Transsukupuolisten luokittelu** koskee transsukupuolisten lääketieteellisessä tutkimisessa käytettyjä luokituksia, joilla mitataan sukupuolista disorientaatiota. Aikaisemmin transsukupuolisista käytettiin termiä *transseksuaali*.

Harry Benjaminin arvion mukaan transnaiset ovat kuusi kertaa yleisempiä kuin transmiehet, ja transsukupuolisten luokittelu on suuremman esiintymistiheyden vuoksi keskittynyt lähes yksinomaan biologisiin miehiin (koiraisiin) joilla on naisen (naaraan) sukupuoli-identiteetti.

Transsukupuolisten luokittelussa on ollut keskeistä yrittää muodostaa erotusdiagnoosia ristiinpukeutumiseen eli vastakkaiselle sukupuolelle tyypillisten asusteiden käyttämiseen, sillä sekä transvestiitit että transsukupuoliset pukeutuvat ristiin.

Seksologi Ray Blanchard on kutsunut transnaisia *[[Homoseksuaalisuus|homoseksuaalisiksi]] transseksuaaleiksi* (engl. *homosexual transsexual*, *HSTS*). Benjaminin mukaan transnaisia ei kuitenkaan ole järkeä kutsua homoseksuaaleiksi, vaikka heidän nimellinen Kinseyn asteikon luokitus ulottuu lukemiin 4–6. Seksologi Anne Lawrencen tutkimuksen mukaan tutkittujen sukupuolenkorjausprosessin läpikäyneiden homoseksuaalisten transseksuaalien Kinseyn asteikon luokitus oli 5–6 tai 9,86 ± 2,37 Modified Androphilia Scale -asteikolla.

## Benjaminin asteikko (Benjamin Scale)
Harry Benjaminin asteikko on peräisin hänen vuonna 1966 ilmestyneestä teoksestaan *The  Transsexual Phenomenon*. Luokittelu sisältää viittauksia Kinseyn asteikkoon ohjeellisena seksuaalisena suuntautumisena. Tyypit I-III muodostavat ryhmän 1, tyyppi IV ryhmän 2 ja tyypit V ja VI ryhmän 3.

*0: cis-heteromies jolla ei tuntemuksia eikä taipumuksia
*I: pseudotransvestiitti
** Kinseyn asteikon 0-6
*II: fetisistinen transvestiitti
** Kinseyn asteikon 0-2
*III: aito transvestiitti
** Kinseyn asteikon 0-2
** saattaa elää ja tulla hyväksytyksi naisena
*IV: transseksuaali, ei-kirurginen tyyppi
** vaihdosoperaatio attraktiivinen, mutta ei myönnä sitä
** voi elää miehenä tai naisena, välillä vuorottelee; saattaa kiistää sukupuolen merkityksen
** Kinseyn asteikon 1-4 eli biseksuaali
*V: aito transseksuaali, keskikorkean intensiteetin tyyppi
** pyytää yleensä vaihdosoperaatiota ja pyrkii kohti vaihdosoperaatiota
** elää naisena aina kun mahdollista
** Kinseyn asteikon 4-6
*VI: aito transseksuaali, korkean intensiteetin tyyppi
** täysi psykoseksuaalinen inversio
** kohonnut mutilaation ja itsemurhan riski ilman vaihdosoperaatiota
** elää naisena
** Kinseyn asteikon 6  

Benjamin piti tutkimuksissaan Kinseyn asteikon kategorioita 1 ja 2 cis-miehen normaaliin heteroseksuaaliseen suuntautumiseen vielä kuuluvina. Niitä hän käytti ohjeellisena suuntautumisena (Kinsey 0-2).

## Lähteet
Lynni Treekrem

**Helen Lynn "Lynni" Treekrem** (s. 26. joulukuuta 1958 Seattle, Yhdysvallat) on norjalainen laulaja-lauluntekijä. Hän aloitti uransa 1980-luvulla ja julkaisi ensimmäisen oman albuminsa *Ut i vind* vuonna 1991. Treekrem palkittiin vuoden naisartistin Spellemannprisenillä vuonna 1995.
## Lähteet
Tusenfryd

**Tusenfryd** ("tuhatkauno") on huvipuisto Åsin kunnassa Norjassa noin 20 kilometriä Oslon eteläpuolella. Se avattiin vuonna 1988, ja siellä on nykyisin 34 laitetta, muun muassa Pohjoismaiden suurin vuoristorata Thundercoaster. Vuonna 2022 Tusenfrydissä vieraili 450&nbsp;000 ihmistä. Ennen huvipuiston avaamista samalla paikalla oli vuonna 1950 perustettu eläintarha.

Thundercoaster TusenFryt.jpg|Thundercoaster-vuoristorata
Speedmonster2.jpg|Speedmonster-vuoristorata

## Lähteet

## Aiheesta muualla
* Huvipuiston verkkosivut ,
Karpe

**Karpe** (vuoteen 2018 **Karpe Diem**) on norjalainen rapduo, jonka jäsenet ovat oslolaiset Magdi (Magdi Omar Ytreeide Abdelmaguid, s. 1984) ja Chirag (Chirag Rashmikant Patel, s. 1984). Yhtye perustettiin vuonna 2000, ja ensimmäinen levy ilmestyi vuonna 2004. Se nousi VG-listalle kuudeksi viikoksi. Esikoisalbumi *Rett fra hjertet* (2006) myi yli 18&nbsp;000 kappaletta. Vuoden 2010 albumi *Aldri sogt en løgn* oli Karpen lopullinen läpimurto, ja he voittivat tuona vuonna Spellemannprisen-palkinnon kategoriassa "Vuoden Spellemann". Sittemmin Spellemannprisen-palkintoja on tullut lisää. Vuoden 2022 gaalassa yhtye voitti peräti viisi kategoriaa ja uudelleen Vuoden Spellemann -palkinnon, mikä nosti heidät 13 palkinnolla Spellemann-gaalan historian menestyneimmäksi artistiksi Oslon filharmonisen orkesterin rinnalle.
## Diskografia
### Albumit
* *Rett fra hjertet* (2006)
* *Fire vegger* (2008)
* *Aldri solgt en løgn* (2010)
* *Kors på halsen* (2012)
* *Heisann Montebello* (2016)
### EP-levyt
* *Glasskår* (2004)
* *MARS* (2018)
* *SAS PLUS / SAS PUSSY* (2019)
* *Omar Sheriff* (2022)
## Lähteet

## Aiheesta muualla
Volodymyr Deržavyn

**Volodymyr Deržavyn** (30. tammikuuta 1899 Pietari, Venäjä – 7. maaliskuuta 1964 Augsburg, Saksa) oli ukrainalainen kirjallisuudentutkija ja kriitikko. Hän työskenteli myös yleisen ja vertailevan kielitieteen, klassisen filologian ja itämaisen tutkimuksen parissa.

Deržavyn oli vuodesta 1940 professori Harkovan yliopistossa ja vuodesta 1946 professori Ukrainalaisessa vapaassa yliopistossa Münchenissä. Hän oli Ševtšenkon tieteellisen seuran täysjäsen. Hän tutki länsieurooppalaisen ja ukrainalaisen uusklassismin ja niin sanotun Prahan kielitieteellisen piirin poetiikkaa puhtaan estetismin näkökulmasta ja käänsi klassista latinaa ja kreikkaa, saksaa, ranskaa ja englantia. Hän toimi 1954–1962 lontoolaisessa *[[The Ukrainian Review]]* -lehdessä. Deržavynin  kokoelma* Aforyzmy* (Aforismit') ilmestyi hänen kuolemansa jälkeen 1966.

## Lähteet
Uusklassismi (kirjallisuus)

**Uusklassismi** eli **neoklassismi** on antiikin ihanteita 1600-luvulta lähtien noudattamaan pyrkinyt kirjallisuuden tyylisuuntaus. Eri maissa uusklassismin kaudet vaihtelevat hyvin paljon. Englannissa suuntaus on rajattu suunnilleen vuosiin 1660–1780.

Ajan kirjallisuudelle on ominaista valistushenkinen järjestyksen, tasapainon, selkeyden ja korrektiuden korostaminen. Ranskassa, Saksassa, Ruotsissa ja Venäjällä uusklassismilla on tarkoitettu rokokoon vastareaktiona 1780–1850 vallinnutta taidesuuntaa, joka renessanssin tavoin noudatti antiikin kreikkalais-roomalaisia ihanteita ja tavoitteli ankaran selkeää muotokieltä. Ratkaisevan sysäyksen suuntaukselle antoivat Herculaneumin ja Pompejin arkeologiset löydöt – ensimmäiset kaivaukset tehtiin vuonna 1748 – sekä J. J. Winckelmannin teokset *Gedanken über die Nachahmung der Griechischen Werke in der Malerei und Bildhauerkunst* (1755) ja *Geschichte der Kunst des Alterthums* (1764) sekä G. E. Lessingin (1729–1781) monet kirjoitukset. Uusklassismi ilmeni rinnakkain romantiikan kanssa, jopa samojen kirjailijoiden tuotannossa. Uusklassismin piiriin luetaan esimerkiksi monet Goethen ja Friedrich Schillerin teokset. Käsitettä on lisäksi käytetty Saksassa ja eräissä muissa maissa vuoden 1905 vaiheilla syntyneestä kirjallisuuden suuntauksesta, jossa jälleen korostettiin klassisten ihanteiden merkitystä. Reaktiona naturalismille saksalainen uusklassismi painotti puhtaan runomuodon ja kauneuden tärkeyttä. Suuntauksen huomattavin edustaja Paul Ernst (1866–1933) julkaisi uusklassismin ohjelmakirjoituksen "Der Weg zur Form" vuonna 1906.

## Lähteet
Toph Beifong

**Toph Beifong** on *[[Avatar (mediajatkumo)|Avatar]]*-sarjassa esiintyvä hahmo. Hän on rikkaan perheen sokea tytär ja maantaitaja, jota opettivat alkuperäiset maantaitajat eli luolamyyrät. Hänen vanhempansa pitävät häntä sokeuden vuoksi avuttomana ja heikkona, mutta Toph "näkee" tuntemalla värähtelyt maassa. Hän tunnistaa myös ihmisten sydämen pulssin perusteella, kun joku valehtelee. Toisen kauden lopulla hän keksi metallintaitamisen hallitsemalla maa-aineita metallien sisällä.

## Animaatiosarjoissa
### Avatar
*[[Avatar (animaatiosarja)|Avatar]]*-animaatiosarjassa Toph tulee mukaan toisella kaudella, kun Aang etsii maantaitajaopettajaa. Bumin piti toimia sellaisena, mutta tulikansa valloitti hänen kaupunkinsa Omashun ja vangittu Bumi halusi jäämään odottamaan oikeaa hetkeä. Kuitenkin Aang näkee Tophin kilpailussa, jossa paras taistelija voittaa ja jonka Toph voittaa helposti. Aang tunnistaa Tophin, jonka näki aiemmin näyssä, ja yrittää saada hänet opettamaan hänelle maantaitamista onnistuen. Kuitenkin Tophin tätä avuttomana pitävät vanhemmat palkkaa kaksi miestä hakemaan Tophin takaisin. Eräällä kerralla he vangitsevat Tophin metallihäkkiin, jolloin Toph keksii metallintaitamisen ja pääsee pakenemaan. Myöhemmin Toph liittyy muiden kanssa hyökkäykseen tulikansaa vastaan auringonpimennyksen aikaan. Hyökkäys kuitenkin epäonnistuu ja Toph pakenee muiden lapsien kanssa. Myöhemmin viimeisessä taistelussa Toph Sokan ja Sukin kanssa hyökkää tulenvaltias Ozain ilmalaivastoon ja he tuhoavat sen.

### The Legend of Korra
*[[The Legend of Korra]]* -sarjassa Toph on Tasavalta Cityn entinen poliisipäällikkö ja Linin ja Suyinin äiti. Erottuaan poliisivoimista hän lähti etsimään valaistumista ja oleskeli vuosikaudet Sumuisella suolla, jossa kasvavan valtavan banian-lehtopuun juurien avulla oli tietoinen kaikista maailman tapahtumista. Vaikka hän tunsi olevansa liian vanha taisteluihin, hän auttoi Korraa paranemaan myrkystä pysyvästi sekä Liniä, Opalia ja Bolinia vapauttamaan Suyinin ja tämän perheen.
1,8-naftaalihappoanhydridi

**1,8-naftaalihappoanhydridi** (C12H6O3) on aromaattisiin anhydrideihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen.

## Ominaisuudet, valmistus ja käyttö
Huoneenlämpötilassa 1,8-naftaalihappoanhydridi on ruskehtavaa kiteistä ainetta, joka ei liukene veteen. Yhdiste reagoi ammoniakin tai amiinien kanssa naftaali-imidijohdannaisiksi. Yhdisteellä on sienten kasvua estäviä ominaisuuksia.

1,8-naftaalihappoanhydridiä valmistetaan hapettamalla asenafteenia. Hapettimena käytetään vetyperoksidia, rikkihappoa, kromitrioksidia tai ilmaa. Jälkimmäinen reaktio suoritetaan 120&ndash;400 °C:n lämpötilassa ja katalyytteinä käytetään vanadiinin oksideja tai mangaanin tai koboltin suoloja.

1,8-naftaalihappoanhydridia käytetään lähtöaineena väriaineiden ja optisten kirkasteiden synteeseissä. Yhdisteellä käsitellyt siemenet eivät ole yhtä herkkiä rikkaruohomyrkyille kuin käsittelemättömät.

## Lähteet
Lonnie Frisbee

**Lonnie Ray Frisbee** (6. kesäkuuta 1949 Santa Ana, Kalifornia – 12. maaliskuuta 1993 Orangen piirikunta, Kalifornia) oli yhdysvaltalainen lähetystyöntekijä, taiteilija ja pastori. Frisbeetä pidetään alkuperäisenä "hippisaarnaajana" 1970-luvun Jeesus-liikkeessä. Frisbeellä on ollut vaikutusta nykyaikaiseen karismaattiseen liikkeeseen. Hänen elämästään on julkaistu useita kirjoja ja dokumentteja.

## Ura hippipastorina
Frisbeen perhe muutti Costa Mesaan, Kaliforniaan ja hän kävi Corona Del Marin lukiota. Frisbee osallistui taiteelliseen toimintaan ja esiintyi muun muassa tanssijana. Frisbee keskeytti lukion 15-vuotiaana ja muutti San Franciscon Haight-Ashburyyn ja opiskeli Academy of Art Schoolissa. Kouluaikoina hän kokeili huumeita ja Raamatun lukemista. Vuonna 1968 hän tapasi Chuck Smithin, joka oli kiinnostunut palvelemaan hippejä. Frisbee oli keskeisessä roolissa Calvary Chapelin Jeesus-liikkeessä ja kirkkoverkoston muodostumisessa. Frisbeen ja Calvary Chapelin tiet erosivat vuonna 1971, osin hengellisiin lahjoihin liittyvien käsityserimielisyyksien vuoksi. Vuonna 1980 Frisbee puhui John Wimberin kutsumana Calvary Chapel Yorba Lindassa, jossa hänen viestinsä keräsi suuren yleisön. Tämä johti myöhemmin Vineyard-liikkeen luomiseen.

## Yksityiselämä
Lonnie Ray Frisbeen vanhemmat olivat Ray Frisbee ja Jeanette Ashley. Frisbeen vanhemmat olivat teini-ikäisiä mennessään naimisiin. Frisbee kuoli maaliskuussa 1993 AIDS:in komplikaatioihin.

## Lähteet
Tevfik Esenç

**Tevfik Esenç** (1902 t. 1904 Hacıosman, Osmanien valtakunta – 7. lokakuuta 1992) oli turkkilainen henkilö, joka tunnetaan siitä, että hän oli viimeinen ubyhin kielen puhuja.

Esenç syntyi vuonna 1904. Alkujaan Esenç viljeli maata kotikylässään Hacıosmanissa. Myöhemmin hän toimi kylän pormestarina.

1980-luvulle tultaessa Esençista oli tullut ainoa ubyhia sujuvasti puhuva henkilö. Muut, vanhempaan polveen kuuluvat, ubyhit eivät osanneet enää kuin muutamia fraaseja.

Esenç on kertonut, että suurin osa ubyhin puhujista lakkasi puhumasta kieltä Turkkiin muutettuaan, koska turkkilaiset katsoivat, että Turkissa puhutaan vain turkkia. Esenç on katsonut näiden asenteiden johtavan äidinkielensä kuolemaan. Esençilla oli kolme poikaa, joista kukaan ei koskaan oppinut isänsä äidinkieltä.

Äidinkielensä dokumentoimiseksi Esenç työskenteli ranskalaisen kielitieteilijän Georges Dumézilin kanssa. Esenç kuoli 7. lokakuuta 1992 kotikylässään, jonne hänet on myös haudattu.

## Lähteet
Dansk Oase

**Dansk Oase** on tanskalainen luterilais-karismaattinen, kirkollinen verkostojärjestö. Dansk Oase järjestää konferensseja, rakentaa kirkkoverkostoja sekä antaa työkaluja. Dansk Oase näkee tehtäväkseen kirkon uudistamisen.

## Katso myös
* Hengen uudistus kirkossamme

## Lähteet
*

### Viitteet

## Aiheesta muualla
* Järjestön verkkosivut
Silja Liukkonen

**Silja Liukkonen** (s. 1989 on suomalainen kirjailija ja kuvataiteilija, jonka esikoisteos *Vippi-ihmisiä*, julkaistiin vuonna 2021. Liukkosen toinen romaani, *Tunkeutuja*, julkaistiin vuonna 2023.

Koneen säätiö myönsi Liukkoselle vuonna 2022 yhteensä 60 000 euron apurahan kahden kirjan kirjoittamista varten.

## Bibliografia
* 
* 

## Lähteet
Reggie Young

**Reggie Grimes Young Jr.** (12. joulukuuta 1936 Caruthersville – 17. tammikuuta 2019 Leipers Fork) oli yhdysvaltalainen kitaristi, joka toimi sessiomuusikkona. Young oli American Sound Studiosin housebandin The Memphis Boysin soolokitaristi. Hän soitti muun muassa Jimmy Buffettin, J. J. Calen, Johnny Cashin, Donovanin, Joe Cockerin, Waylon Jenningsin, Willie Nelsonin, Elvis Presleyn, Dusty Springfieldin ja Jerry Lee Lewisin levyillä.
Kopru

**Kopru**  on Keski-Suomessa Konnevedellä  kirkonkylän lähellä sijaitseva lampi.

## Maantietoa
Lampi on 290 metriä pitkä, 280 metriä leveä, ja sen pinta-ala on 5,5 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 111,5 metriä mpy.

## Lähteet
Jussi Parikka

**Jussi Ville Tuomas Parikka** (s. 1976 Anjalankoski) on suomalainen kulttuurihistorioitsija ja mediatutkija. Hän on toiminut teknologisen kulttuurin ja estetiikan professorina Southamptonin yliopistossa 1. elokuuta 2014 lähtien ja digitaalisen estetiikan ja kulttuurin professorina Aarhusin yliopistossa 1. tammikuuta 2022 lähtien.

Parikka väitteli filosofian tohtoriksi Turun yliopistossa vuonna 2007. Hänen väitöskirjansa käsitteli tietokonevirusten kulttuurihistoriaa. Myöhemmin hän on muun muassa toimittanut Erkki Kurenniemen elämäntyötä esittelevän teoksen.

## Julkaisuja
* Ollitervo, Sakari – Parikka, Jussi – Väntsi, Timo (toim.): *Kohtaamisia ajassa: kulttuurihistoria ja tulkinnan teoria*. Turun yliopisto 2003.
* Parikka, Jussi: *Koneoppi: ihmisen, teknologian ja median kytkennät*. Turun yliopisto 2004.
* Parikka, Jussi: *Digital contagions: a media archaeology of computer viruses*. Peter Lang 2007.
* Olli-Jukka Jokisaari, Jussi Parikka ja Pasi Väliaho (toim.): *In medias res: hakuja mediafilosofiaan*. Eetos 2008.
* Parikka, Jussi – Sampson, Tony D. (toim.): *The spam book: On viruses, porn, and other anomalies from the dark side of digital culture*. Hampton Press 2009.
* Parikka, Jussi: *Insect media: an archaeology of animals and technology*. University of Minnesota Press 2010.
* Parikka, Jussi: *What is Media Archaeology?* Polity Press 2012.
* Parikka, Jussi: *A Geology of Media*. University of Minnesota Press 2015.
* Krysa, Joasia – Parikka, Jussi: (toim.): *Writing and Unwriting (Media) Art History: Erkki Kurenniemi in 2048*. MIT Press 2015.
* Jucan, Iona B. – Parikka, Jussi – Schneider, Rebecca: *Remain*. Meson Press 2019.
* Wershler, Darren – Emerson, Lori – Parikka, Jussi: *The lab book: Situated practices in media studies*. University of Minnesota Press 2021.
* Parikka, Jussi: *Operational Images: From the Visual to the Invisual*. University of Minnesota Press 2023.

## Lähteet

## Aiheesta muualla
* Jussi Parikan sivusto.
Leskelänjärvi (Konnevesi)

**Leskelänjärvi**  on Keski-Suomessa Konnevedellä  Leskelänkylän lähellä sijaitseva järvi.

## Maantietoa
Järvi on 2,9 kilometriä pitkä, 650 metriä leveä, ja sen pinta-ala on 63 hehtaaria. Järvellä ei ole kartan mukaan saaria. Järven tilavuudeksi on saatu 1,92&nbsp;miljoonaa&nbsp;kuutiometriä. Sen keskisyvyys on 3,0&nbsp;metriä ja suurin syvyys on 7,9&nbsp;metriä. Sen rantaviivan pituus on 7,9 kilometriä. Järven ympärillä on Leskelänkylään kuuluvaa asutusta, peltomaata on etenkin länsirannalla. Koillisrannalla on kaksi mäkeä, Rutavuori ja Pienivuori, joiden väliin jää Vaaksholman lahti. Leskelänkyläntie (16772) kulkee järven eteläosan ylitse.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 100,6 metriä mpy. Leskelänjärven valuma-alueen pinta-ala on noin 17 neliökilometriä, josta 47,9&nbsp;% on sulkeutunutta metsää, 35,6&nbsp;% harvempaa metsää ja 9,4&nbsp;% viljelysmaata. Vesistöjen osuus on 3,7&nbsp;%. Valuma-alueella on muutama pieni lampi; pohjoisin niistä on Istunmäen kylän lähellä sijaitseva Istunlampi, jonka vedet laskevat Leskelänjärven Pohjoislahteen. Järven keskiosassa sijaitsevaan Aittolahteen laskee etelästä päin tuleva Montuksen laskuoja, ja tien erottamaan järven eteläisimpään osaan laskevat Kuivalammen kautta läntisen ja itäisen Koukkulammen sekä Kilpilammen vedet. Leskelänjärven oma laskuoja alkaa sen eteläpäästä ja kulkee Jokilammen kautta Konneveteen. Myös pienen Vuorilammen vedet laskevat Jokilampeen.

## Lähteet
Rysäppä

**Rysäppä**  on Keski-Suomessa Konnevedellä Kivisalmen lähellä sijaitseva järvi.

## Maantietoa
Järvi on 1,5 kilometriä pitkä, 440 metriä leveä, ja sen pinta-ala on 36 hehtaaria. Järvellä on kartan mukaan yksi saari. Sen rantaviivan pituus on 3,6 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 119,1 metriä mpy. Rysäpän eteläosaan laskee oja Mäkäräniemen Heinsuolta. Järven oma laskuoja Rysäpänjoki alkaa sen pohjoispäästä ja laskee Pohjois-Konneveden Myllylahteen.

## Lähteet
Viitajärvi (Vesanto)

**Viitajärvi**  on Pohjois-Savossa Vesannolla  Uusi-Kuhmolan lähellä sijaitseva järvi.

## Maantietoa
Järvi on 370 metriä pitkä, 110 metriä leveä, ja sen pinta-ala on 3,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 800 metriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Järven vedenpinnan korkeus on 110,6 metriä mpy.

## Lähteet
Turkkilainen viittomakieli

**Turkkilainen viittomakieli** () on Turkissa pääsääntöisesti kuurojen käyttämä viittomakieli.

Kielen ei katsota olevan uhanalainen.

Osmanien valtakunnan aikana viittomakielen käyttö oli suosittua hovissa 1400–1600 -luvuilla, ja tämän viittomakielen hallitsevia henkilöitä kutsuttiin termillä "kieletön" (). Tällä hovissa käytetyllä viittomakielellä ja nykyisellä turkkilaisella viittomakielellä ei ole todistettua yhteyttä, koska nykyisen viittomakielen katsottiin alkaa kehittyneen kuurojen kouluissa 1800-luvulla. Ensimmäinen kuulovammaisille tarkoitettu koulu aukesi Konstantinopoliin vuonna 1902 sulttaani Abd-ul-Hamid II:n käskystä.

Vuonna 2016 kaksi turkkilaista professoria, Ahmet Faruk Aslan ja Ozer Celik, alkoivat kehittää tietokoneohjelmaa, joka tulkkaa mm. verkkosivuja ja pdf-tiedostoja viittomakielelle. Ohjelma julkaistiin vuonna 2020, jolloin Celik kertoi, että tulevaisuudessa on tarkoitus julkaista myös ohjelma, jonka avulla viittomakieltä voitaisiin kääntää turkinkieliseksi tekstiksi. 

Turkkilaisen viittomakielen päivää vietetään vuosittain 7. kesäkuuta. Tämä sai alkunsa vuonna 2007, kun tuolla päivämäärällä Turkin kieliyhdistys järjesteti työpajan, jossa turkkilaiselle viittomakielelle luotiin standartoidut sormiaakkoset useiden eri viittomakieltä käyttävän koulun omista sormiaakkosversioista. 

## Lähteet
Korolampi (Rautalampi)

**Korolampi** tai **Karolampi** on Pohjois-Savossa Rautalammilla  kirkonkylän lähellä sijaitseva lampi.

## Maantietoa
Lampi on 380 metriä pitkä, 140 metriä leveä, ja sen pinta-ala on 3,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 850 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 116,7 metriä mpy.

## Lähteet